CELEX: 32021R1329
Language: lt
Date: 2021-08-10 00:00:00
Title: Komisijos įgyvendinimo reglamentas (ES) 2021/1329 2021 m. rugpjūčio 10 d. kuriuo dėl veterinarijos sertifikatų, veterinarijos arba oficialių sertifikatų ir oficialių sertifikatų, kurių reikalaujama įvežant į Sąjungą tam tikras siuntas, naudojimo pereinamojo laikotarpio pratęsimo iš dalies keičiami įgyvendinimo reglamentai (ES) 2020/2235, (ES) 2020/2236, (ES) 2021/403 ir (ES) 2021/404 (Tekstas svarbus EEE)

2021 8 11   
               
               
                  LT
               
               
                  Europos Sąjungos oficialusis leidinys
               
               
                  L 288/48
               
            
         KOMISIJOS ĮGYVENDINIMO REGLAMENTAS (ES) 2021/1329
         2021 m. rugpjūčio 10 d.
         kuriuo dėl veterinarijos sertifikatų, veterinarijos arba oficialių sertifikatų ir oficialių sertifikatų, kurių reikalaujama įvežant į Sąjungą tam tikras siuntas, naudojimo pereinamojo laikotarpio pratęsimo iš dalies keičiami įgyvendinimo reglamentai (ES) 2020/2235, (ES) 2020/2236, (ES) 2021/403 ir (ES) 2021/404
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai (toliau – Gyvūnų sveikatos teisės aktas) (1), ypač į jo 213 straipsnio 2 dalį, 224 straipsnio 4 dalį, 230 straipsnio 1 dalį, 238 straipsnio 3 dalį ir 239 straipsnio 3 dalį,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (2), ypač į jo 90 straipsnį ir 126 straipsnio 3 dalį,
         kadangi:
         
                     (1)
                  
                  
                     Komisijos įgyvendinimo reglamentais (ES) 2020/2235 (3), (ES) 2020/2236 (4) ir (ES) 2021/403 (5) nustatyti, inter alia, veterinarijos sertifikatų, veterinarijos sertifikatų arba oficialių sertifikatų ir oficialių sertifikatų, kurių reikalaujama įvežant į Sąjungą gyvūnų ir prekių siuntas, pavyzdžiai. Tie įgyvendinimo reglamentai buvo priimti pagal reglamentus (ES) 2016/429 ir (ES) 2017/625. Reglamentas (ES) 2016/429 ir minėti trys įgyvendinimo reglamentai taikomi nuo 2021 m. balandžio 21 d.;
                  
               
                     (2)
                  
                  
                     Įgyvendinimo reglamentuose (ES) 2020/2235, (ES) 2020/2236 ir (ES) 2021/403 nustatytas pereinamasis laikotarpis, taikomas įvežant į Sąjungą gyvūnų ir prekių siuntas, prie kurių pridedami atitinkami sertifikatai, kurių reikalaujama įvežant tas siuntas į Sąjungą, išduoti pagal atitinkamus sertifikatų pavyzdžius, nustatytus iki 2021 m. balandžio 21 d. galiojusiuose Sąjungos teisės aktuose, su sąlyga, kad tie sertifikatai tinkamai pasirašyti iki 2021 m. rugpjūčio 21 d. Šie sertifikatai turi būti aiškinami pagal tuose įgyvendinimo reglamentuose nustatytas pereinamojo laikotarpio nuostatas, kiek tai susiję su visais tuose sertifikatuose nurodytais nebetaikomais aktais. Šis pereinamasis laikotarpis baigiasi 2021 m. spalio 20 d.;
                  
               
                     (3)
                  
                  
                     be to, Komisijos įgyvendinimo reglamente (ES) 2021/404 (6) nustatytos, inter alia, veterinarijos sertifikatų, kurie turi būti pridedami prie į Sąjungą įvežamų tam tikrų gyvūnų, genetinės medžiagos produktų ir gyvūninių produktų siuntų iš trečiųjų šalių, teritorijų arba jų zonų, pavyzdžių naudojimo taisyklės. Tame įgyvendinimo reglamente nustatytos pereinamojo laikotarpio nuostatos dėl gyvūnų, genetinės medžiagos produktų ir gyvūninių produktų siuntų, prie kurių pridedami atitinkami sertifikatai, išduoti pagal Sąjungos teisės aktus, galiojusius iki 2021 m. balandžio 21 d., įvežimo į Sąjungą iš trečiųjų šalių, teritorijų arba jų zonų, su sąlyga, kad tie sertifikatai tinkamai pasirašyti iki 2021 m. rugpjūčio 21 d. Šie sertifikatai turi būti aiškinami pagal tame įgyvendinimo reglamente nustatytas pereinamojo laikotarpio nuostatas, kiek tai susiję su visais tuose sertifikatuose nurodytais nebetaikomais aktais. Šis pereinamasis laikotarpis taip pat baigiasi 2021 m. spalio 20 d.;
                  
               
                     (4)
                  
                  
                     šiuo metu įgyvendinimo reglamentuose (ES) 2020/2235, (ES) 2020/2236, (ES) 2021/403 ir (ES) 2021/404 nustatytu pereinamuoju laikotarpiu suteikiama nepakankamai laiko, kad trečiosiose šalyse ir teritorijose būtų galima nustatyti būtinąsias priemones naujiems sertifikatams išduoti pagal Sąjungos teisės aktus, taikomus nuo 2021 m. balandžio 21 d. Todėl tuose įgyvendinimo reglamentuose nustatytas pereinamasis laikotarpis turėtų būti pratęstas iki 2022 m. kovo 15 d., ir iki šios datos būtinosios priemonės turėtų būti nustatytos ir įgyvendinamos. Šis pratęsimas turėtų padėti pereiti prie tuose keturiuose įgyvendinimo reglamentuose nustatytų naujų sertifikatų naudojimo ir išvengti nereikalingo prekybos trikdymo, susijusio su siuntų, kurioms tie įgyvendinimo reglamentai taikomi, įvežimu į Sąjungą;
                  
               
                     (5)
                  
                  
                     todėl būtina įgyvendinimo reglamentuose (ES) 2020/2235, (ES) 2020/2236, (ES) 2021/403 ir (ES) 2021/404 nustatytą pereinamąjį laikotarpį pratęsti iki 2022 m. kovo 15 d., kad trečiosios šalys ir teritorijos turėtų pakankamai laiko nustatyti būtinąsias priemones, kuriomis būtų užtikrinta atitiktis naujiems sertifikavimo reikalavimams, taikomiems nuo 2021 m. balandžio 21 d., su sąlyga, kad, siekiant išvengti nereikalingo prekybos trikdymo, atitinkamą sertifikatą iki 2022 m. sausio 15 d. pasirašė jį pasirašyti įgaliotas asmuo;
                  
               
                     (6)
                  
                  
                     todėl įgyvendinimo reglamentai (ES) 2020/2235, (ES) 2020/2236, (ES) 2021/403 ir (ES) 2021/404 turėtų būti atitinkamai iš dalies pakeisti;
                  
               
                     (7)
                  
                  
                     siekiant teisinio tikrumo, šiuo reglamentu padarytini įgyvendinimo reglamentų (ES) 2020/2235, (ES) 2020/2236, (ES) 2021/403 ir (ES) 2021/404 pakeitimai turėtų įsigalioti skubos tvarka;
                  
               
                     (8)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2020/2235 pakeitimas
            Įgyvendinimo reglamento (ES) 2020/2235 35 straipsnio 1 dalis pakeičiama taip:
            
               
                  „1.   Gyvūninių produktų, sudėtinių produktų, žmonėms vartoti skirtų daigų ir jiems daiginti skirtų sėklų siuntos, prie kurių pridedamas tinkamas sertifikatas, išduotas pagal Reglamente (ES) Nr. 28/2012 ir Įgyvendinimo reglamente (ES) 2019/628 nustatytus pavyzdžius, priimamos įvežti į Sąjungą iki 2022 m. kovo 15 d., jei sertifikatą pasirašė asmuo, įgaliotas pasirašyti sertifikatą pagal tą reglamentą ir įgyvendinimo reglamentą iki 2022 m. sausio 15 d.“
               
            
         
         
            2 straipsnis
            Įgyvendinimo reglamento (ES) 2020/2236 pakeitimas
            Įgyvendinimo reglamento (ES) 2020/2236 10 straipsnio 1 dalis pakeičiama taip:
            
               
                  „1.   Vandens gyvūnų ir gyvūninių produktų iš vandens gyvūnų siuntos, prie kurių pridėtas tinkamas veterinarijos sertifikatas, išduotas pagal Reglamente (EB) Nr. 1251/2008 nustatytą pavyzdį, priimamos įvežti į Sąjungą iki 2022 m. kovo 15 d., jei veterinarijos sertifikatą pasirašė valstybinis inspektorius iki 2022 m. sausio 15 d.“
               
            
         
         
            3 straipsnis
            Įgyvendinimo reglamento (ES) 2021/403 pakeitimas
            Įgyvendinimo reglamento (ES) 2021/403 27 straipsnio 1 dalis pakeičiama taip:
            
               
                  „1.   Sausumos gyvūnų ir jų genetinės medžiagos produktų siuntos, prie kurių pridedamas tinkamas sertifikatas, išduotas pagal reglamentuose (EB) Nr. 798/2008 ir (ES) Nr. 206/2010, įgyvendinimo reglamentuose (ES) Nr. 139/2013 ir (ES) 2018/659, sprendimuose 2006/168/EB ir 2010/472/ES ir pagal įgyvendinimo sprendimuose 2011/630/ES, 2012/137/ES ir (ES) 2019/294 nustatytus pavyzdžius, priimamos įvežti į Sąjungą iki 2022 m. kovo 15 d., jei sertifikatą pasirašė asmuo, įgaliotas pasirašyti sertifikatą pagal tuos reglamentus, įgyvendinimo reglamentus, sprendimus ir įgyvendinimo sprendimus iki 2022 m. sausio 15 d.“
               
            
         
         
            4 straipsnis
            Įgyvendinimo reglamento (ES) 2021/404 pakeitimas
            Įgyvendinimo reglamento (ES) 2021/404 6 straipsnio 1 dalis pakeičiama taip:
            
               
                  „1.   Gyvūnų, genetinės medžiagos produktų ir gyvūninių produktų siuntas iš trečiųjų šalių, teritorijų arba jų dalių, iš kurių jas leidžiama įvežti į Sąjungą pagal toliau nurodytus Komisijos aktus ir prie kurių pridedamas pagal tuos Komisijos aktus išduotas atitinkamas sertifikatas, leidžiama įvežti į Sąjungą iki 2022 m. kovo 15 d., su sąlyga, kad sertifikatą pasirašė asmuo, įgaliotas pasirašyti sertifikatą pagal tuos Komisijos aktus iki 2022 m. sausio 15 d.:
                  
                              —
                           
                           
                              Reglamentą (EB) Nr. 798/2008,
                           
                        
                              —
                           
                           
                              Reglamentą (EB) Nr. 1251/2008,
                           
                        
                              —
                           
                           
                              Reglamentą (ES) Nr. 206/2010,
                           
                        
                              —
                           
                           
                              Reglamentą (ES) Nr. 605/2010,
                           
                        
                              —
                           
                           
                              Įgyvendinimo reglamentą (ES) Nr. 139/2013,
                           
                        
                              —
                           
                           
                              Įgyvendinimo reglamentą (ES) 2016/759,
                           
                        
                              —
                           
                           
                              Įgyvendinimo reglamentą (ES) 2018/659,
                           
                        
                              —
                           
                           
                              Sprendimą 2006/168/EB,
                           
                        
                              —
                           
                           
                              Sprendimą 2007/777/EB,
                           
                        
                              —
                           
                           
                              Sprendimą 2008/636/EB,
                           
                        
                              —
                           
                           
                              Sprendimą 2010/472/ES,
                           
                        
                              —
                           
                           
                              Sprendimą 2011/630/ES,
                           
                        
                              —
                           
                           
                              Įgyvendinimo sprendimą 2012/137/ES,
                           
                        
                              —
                           
                           
                              Įgyvendinimo sprendimą (ES) 2019/294.“
                           
                        
            
         
         
            5 straipsnis
            Įsigaliojimas
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugpjūčio 10 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 84, 2016 3 31, p. 1.
         
            (2)  OL L 95, 2017 4 7, p. 1.
         
            (3)  2020 m. gruodžio 16 d. Komisijos įgyvendinimo reglamentas (ES) 2020/2235, kuriuo nustatomos Europos Parlamento ir Tarybos reglamentų (ES) 2016/429 ir (ES) 2017/625 taikymo taisyklės, susijusios su tam tikrų kategorijų gyvūnų ir prekių siuntų įvežimo į Sąjungą ir vežimo joje veterinarijos sertifikatų pavyzdžiais, oficialių sertifikatų pavyzdžiais ir veterinarijos arba oficialių sertifikatų pavyzdžiais ir su tais sertifikatais susijusiu oficialiu sertifikavimu, ir kuriuo panaikinamas Reglamentas (EB) Nr. 599/2004, įgyvendinimo reglamentai (ES) Nr. 636/2014 ir (ES) 2019/628, Direktyva 98/68/EB ir sprendimai 2000/572/EB, 2003/779/EB ir 2007/240/EB (OL L 442, 2020 12 30, p. 1).
         
            (4)  2020 m. gruodžio 16 d. Komisijos įgyvendinimo reglamentas (ES) 2020/2236, kuriuo nustatomos Europos Parlamento ir Tarybos reglamentų (ES) 2016/429 ir (ES) 2017/625 taikymo taisyklės, susijusios su vandens gyvūnų ir tam tikrų gyvūninių produktų iš vandens gyvūnų siuntų įvežimo į Sąjungą ir vežimo Sąjungoje veterinarijos sertifikatų pavyzdžiais ir su tais sertifikatais susijusiu oficialiu sertifikavimu, ir kuriuo panaikinamas Reglamentas (EB) Nr. 1251/2008 (OL L 442, 2020 12 30, p. 410).
         
            (5)  2021 m. kovo 24 d. Komisijos įgyvendinimo reglamentas (ES) 2021/403, kuriuo nustatomos Europos Parlamento ir Tarybos reglamentų (ES) 2016/429 ir (ES) 2017/625 taikymo taisyklės, susijusios su tam tikrų kategorijų sausumos gyvūnų ir jų genetinės medžiagos produktų siuntų įvežimo į Sąjungą ir vežimo į kitą valstybę narę veterinarijos sertifikatų pavyzdžiais ir veterinarijos arba oficialių sertifikatų pavyzdžiais ir su tais sertifikatais susijusiu oficialiu sertifikavimu, ir kuriuo panaikinamas Sprendimas 2010/470/ES (OL L 113, 2021 3 31, p. 1).
         
            (6)  2021 m. kovo 24 d. Komisijos įgyvendinimo reglamentas (ES) 2021/404, kuriuo, vadovaujantis Europos Parlamento ir Tarybos reglamentu (ES) 2016/429, sudaromi trečiųjų šalių, teritorijų arba jų zonų, iš kurių leidžiama į Sąjungą įvežti gyvūnus, genetinės medžiagos produktus ir gyvūninius produktus, sąrašai (OL L 114, 2021 3 31, p. 1).